|  |
| --- |
| Հայաստանի Տարածքային Զարգացման ՀիմնադրամArmenian Territorial Development Fund |



 N\_\_\_\_\_\_\_\_\_ «» . 2023թ.

ՀՀ Սյունիքի մարզի Մեղրի համայնքի ղեկավար

Բ. Զաքարյանին

Հարգելի պարոն Զաքարյան

Ցանկանում ենք տեղեկացնել Ձեզ, որ Հայաստանի տարածքային զարգացման հիմնադրամի (ՀՏԶՀ) կողմից իրականացվող «Մեղրի Փոքր թաղի ժառանգության հանգույցի վերականգնում» ենթածրագրի վերջնական փորձաքննությունը մոտենում է ավարտին։ Ծրագրով նախատեսվում է իրականացնել Մեժլումյան փողոցի Չինարի ծառի աղբյուրի մոտ գտնվող համայնքային երկհարկանի շինության վերակառուցում զբոսաշրջային տեղեկատվական կենտրոնի՝ ի թիվս այլ աշխատանքների։ Տվյալ շինության մեջ ներկայումս բնակվում է անօթևան Զոյա Գրիգորյանը։

Մեղրիի համայնքապետարանի կողմից ՀՏԶՀ-ին ուղղված 2021թ-ի նոյեմբերի քսաներեքի թիվ Ե-1597 գրության համաձայն Մեղրիի համայնքապետարանը պարտավորվել է իր միջոցներով վերանորոգել համայնքային մեկ սենյականոց տարածք, բարելավել կենցաղային պայմանները և հատկացնել Զոյա Գրիգորյանին մինչև վերջնական փորձաքննության ավարտը: Տարաբնակեցման և նոր բնակելի տարածքի վերանորոգման աշխատանքները անհրաժեշտ է իրականացնել Մեղրիի համայնքապետարանի կողմից ՀՏԶՀ-ին տրամադրված 2021թ-ի դեկտեմբերի 23-ի քննարկման արձանագրության մեջ ամրագրված պայմաններին համապատասխան մինչև շինարարական աշխատանքների մեկնարկը: Հակառակ դեպքում համայնքային երկհարկանի շինության վերակառուցման ենթաբաղադրիչը հնարավոր է՝ դուրս բերվի ծրագրից։

Անհրաժեշտ է սեղմ ժամկետներում պատասխան գրությամբ տեղեկացնել Զոյա Գրիգորյանի գրավոր համաձայնությամբ նրան հատկացվող սանիտարական պայմաններով հագեցած բնակության վայրի, ըստ անհրաժեշտության, վերանորոգման աշխատանքների իրականացման ժամանակացույցի մասին։

Միևնույն ժամանակ անհրաժեշտ է ՀՏԶՀ-ին տրամադրել տեղեկանք առ այն, որ «Մեղրի Փոքր թաղի ժառանգության հանգույցի վերականգնում» ենթածրագրի նախագծով, որը հաստատվել է Մեղրիի համայնքապետարանի կողմից, նախատեսված աշխատանքները իրականացվելու են բացառապես համայնքային հողատարածքների վրա:

Հարգանքով՝

|  |  |  |
| --- | --- | --- |
| Գործադիր տնօրեն  |  | Ս. Բաղինյան |

*Կատարողներ՝*

*Սոցիալական մասնագետ Մ. Վարդանյան*

*Բնապահպանական և սոցիալական բաժնի պետ Ք. Գրիգորյան*

*Հեռ. (060) 50 15 60 (303)*

|  |  |
| --- | --- |
| Հայաստանի Հանրապետություն, 0037, Երևան, Կ. Ուլնեցու 31/Fax: (37410) 240 159  (37410) 247 123 | K. Ulnetsu st. 31, Yerevan, 0037, Republic of Armenia/Fax: (37410) 240 159  (37410) 247 123 |